તેઓએ વધુમાં જણાવ્યું હતું કે, અંગ્રેજોની ચુંગાલમાંથી આઝાદી મળી એ બાદ ભારત સામે સૌથી મોટા પ્રશ્નો પૈકી એક પ્રશ્ન હતો દેશી રજવાડાંઓના વિલિનીકરણનો. જે સરદાર વલ્લભભાઇ પટેલે પોતાની આગવી મુત્સદ્દીગીરી અને કુનેહથી આ પ્રશ્નનું નિરાકરણ લાવીને દેશને એક તાંતણે બાંધ્યો હતો. તેને ટકાવી રાખવાનું કામ એ આજના સમયની માંગ છે. પ્રાંત-ભાષા, જાતિ-જ્ઞાતિ આ બધા વાડામાંથી બહાર આવી દેશને એકસૂત્રતાને તાંતણે બાંધવાનો અને દેશની એકતા-અખંડિતતાની ભાવનાને વધુ બળવત્તર બનાવી સરદાર વલ્લભભાઇ પટેલને ઋણ ચૂકવવાનો સમય આવી ગયો છે.